Diari Oficial de la Generalitat Valenciana


Sumari del DOGV 5663, del 19-12-2007 (2007/15771)

Notificació a Hadda Najat. Expedient número 46/1T/1431/2006/019.
----------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15909


Data del document
:   14-05-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Hadda Najat. Expedient número 46/1T/1431/2006/019. [2007/15286]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Hadda Najat, C/ Vilar Miralles, núm. 7, 3r-16 (46531 l'Alcudia) la Resolució del recurs d'alçada amb el número de referència interna R-116/2007.  
Resolució  
Examinat el recurs d'alçada formulat per Hadda Najat, contra la resolució denegatòria del visat de contracte i del finançament qualificat per a l'adquisició d'un habitatge existent (VEX 217) relatiu a l'expedient núm. 46/1T/1431/2006/019.  
Antecedents de fet  
Primer. Hadda Najat, adquirent de l'habitatge situat a l'Alcúdia (València), al carrer Vilar Miralles, número 7, pis tercer, porta 16, per mitjà d'escriptura de compravenda de data 6 d'abril de 2006, va presentar en el Servei Territorial d'Habitatge i Projectes Urbans de València el dia 24 de maig de 2006 sol·licitud de visat i finançament convingut per a l'adquisició de l'esmentat habitatge.   
Segon. A la vista de la documentació de l'expedient, i en virtut del que disposa l'article 28 en relació amb els articles 6, 2.11 i la disposició addicional primera, del Reial decret 801/2005, d'1 de juliol, el cap del Servei Territorial en data 1 de febrer de 2007 dicta una resolució denegatòria del visat i el finançament convingut, en quedar acreditat que el preu de compravenda de l'immoble objecte de les ajudes, per un import de 78.131,08 euros, supera el preu màxim de venda de l'habitatge, que és 76.666,97 euros.  
Tercer. En contra de l'esmentada resolució interposa recurs d'alçada dins del termini i la forma escaient Hadda Najat, amb els documents i les al·legacions que consten en aquest, i que es consideren reproduïdes a fi de la brevetat.  
Fonaments de dret  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 137/2006, de 29 de setembre, del Consell (DOGV núm. 5359 de 3 d'octubre de 2006).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 6 del Reial decret 801/2005, d'1 de juliol, a partir del preu bàsic nacional, les comunitats autònomes i les ciutats de Ceuta i Melilla podran fixar, segons la seua pròpia normativa, les quanties màximes dels preus de venda i renda de l'habitatge acollit al citat Reial decret 801/2005, per davall o per damunt del mencionat preu bàsic nacional, per a cada una de les zones, localitat o, fins i tot, àmbits interurbans que corresponguen.  
Els preus màxims podran incrementar-se si l'habitatge objecte de l'actuació protegida està situat en un àmbit territorial de preu màxim superior.   
IV. La disposició addicional primera del Reial decret 801/2005, d'1 de juliol, fixa el preu bàsic nacional en 695,19 euros.   
V. Segons el que disposa l'article 28 del Reial decret 801/2005, d'1 de juliol, el preu màxim de venda dels habitatges usats, per metre quadrat de superfície útil, serà d'1,60 vegades el preu bàsic nacional, amb independència de l'increment addicional de preu que corresponga per l'eventual ubicació de l'habitatge en un àmbit territorial de preu màxim superior.   
VI. El preu màxim de l'habitatge objecte de les ajudes és 76.666,97 euros, quantitat que resulta de multiplicar el preu bàsic vigent en el moment de la compravenda, que és 695,19 euros, pel coeficient de zona de la localitat de l'Alcúdia en la data de sol·licitud de visat i finançament, que és 1,55, i el seu resultat (1.077,54) multiplicat per la superfície útil de l'habitatge, que és de 71,15 metres quadrats; en conseqüència, la resolució dictada pel Servei Territorial és correcta i adequada a dret.   
VII. En alçada la recurrent aporta documentació acreditativa de la seua al·legació consistent en el fet que del preu total de venda, 3.000,00 euros pertanyen a mobles, efectes i electrodomèstics existent en l'habitatge, i per tant el preu real de l'habitatge és de 75.131,08 euros; la documentació acreditativa consisteix en escriptura de rectificació de la de compravenda, de data 13 de març de 2007, en la qual tant la part compradora com la venedora compareixen i atorguen la dita rectificació del preu total de l'habitatge.   
Aquest òrgan ha de concedir el mateix valor a l'escriptura de rectificació que a la inicial de compravenda, ja que ambdues estan atorgades per les parts interessades, i allò que s'atorga en escriptura pública disposa de la presumpció de veracitat; en conseqüència, aquest òrgan ha d'estimar el recurs d'alçada interposat, i el Servei Territorial ha de dictar la nova resolució que procedisca, sempre que s'aporte la inscripció registral de la modificació del preu de l'habitatge.  
Vistes la llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de Resolució de l'Àrea de Promoció, resolc:  
Estimar el recurs d'alçada formulat per Hadda Najat en contra de la resolució del Servei Territorial d'Habitatge i Projectes Urbans de València, de data 1 de febrer de 2007, que queda revocada en el sentit exposat.   
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació d'aquesta, segons els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 14 de maig de 2007.- El director general d'Habitatge i Projectes Urbans: Bernabé Bueno Miralles.